22/12/2009 | Administración LocalMunicipal
Mugardos
Imposibilidade de practicar a notificación

ANUNCIO Ante a imposibilidade de notificar aos herdeiros de Sara Elena Francisco Salvador Bunger Aguacil a Resolución da Alcaldía nº 854/2009, de 01.12.2009, relativa á incoacción de expediente de orde de execución, de conformidade co artigo 59.5 da Lei 30/92 de 26 de novembro de réxime xurídico das administracións públicas e do procedemento administrativo común, faise pública a devandita Resolución, que transcrita literalmente di así: “Atendido o informe da arquitecta municipal de data 23.11.2009, no que se pon de manifesto que, xirada visita de inspección á finca sita en R/ Cano da Rúa nº 7, referencia catastral: 0325029NJ6102N, pódese apreciar que: · Nos beirados aprécianse tellas soltas. · Non ten cano nin baixante na fachada principal. · Falta revestimento na fachada lateral, polo que a cachotería está en parte á vista. · As galerías da fachada traseira están moi deterioradas, fantando carpinterías e elementos estruturais. Tendo en conta que os artigos 50 e 51 do P. X. O. M. de Mugardos obrigan aos propietarios de calquera clase de construcións a conservar todas as súas partes en estado de solidez, a fin de que non poidan comprometer a seguridade pública. Tendo en conta, así mesmo, que os artigos 9 e 199 da Lei 9/2002, do 30 de decembro, de ordenación urbanística e protección do medio rural de Galicia, modificado pola Lei 15/2004, de 29 de decembro, regula o deber de conservación, indicando que os propietarios de toda clase de terreos, urbanizacións de iniciativa particular, edificacións e carteis deberán mantelos en condicións de funcionalidade, seguridade, salubridade, ornato público e habitabilidade segundo o seu destino, e de acordo coas normas de protección do medio ambiente, do patrimonio histórico e da rehabilitación. Tendo en conta o anterior, pola presente RESOLVO: Primeiro.- Incoar expediente de orde de execución por razóns de seguridade a D. FABIO ALEJANDRO BERGADO BALDOMERO e aos HERDEIROS DE Dna. DOLORES BAYOLO, como titulares catastrais do inmoble sito en R/ Cano da Rúa nº 7, referencia catastral: 0325029NJ6102N, dándolles audiencia no expediente para que, no prazo de dez (10) días hábiles contados dende o día seguinte ao da notificación da presente Resolución, formulen as alegacións e presenten os documentos e xustificantes que estimen pertinentes. Segundo.- Ordenar a D. FABIO ALEJANDRO BERGADO BALDOMERO e aos HERDEIROS DE Dna. DOLORES BAYOLO, como titulares catastrais do inmoble sito en R/ Cano da Rúa nº 7, referencia catastral: 0325029NJ6102N, para que no prazo de un (1) mes contado dende o día seguinte ao da notificación da presente Resolución, e como medida urxente e de seguridade, proceda a adoptar as seguintes medidas coas consideracións que a continuación se indican: - A consolidación dos beirados, empregando os mesmos materiais. - A demolición das galerías da fachada traseira. - A limpeza de maleza e entullos no patio traseiro. Terceiro.- Apercibir a D. JOSÉ A. REY VILASÁNCHEZ e aos HERDEIROS DE Dna. DOLORES BAYOLO de que transcorrido o citado prazo sinalado sen ter cumprimentado este requirimento, procederase á execución subsidiaria polo Concello e por conta dos interesados, segundo valoración das obras indicada no informe da arquitecta municipal arriba indicado, e que ascenden á cantidade de 1.164,67 €, incluíndo medios auxiliares e transporte e tratamento de residuos, e incoar o correspondente expediente disciplinario. Cuarto.- Notificar a presente Resolución aos interesados no expediente.” Mugardos, 14 de decembro de 2009 O ALCALDE, Asdo) XOSÉ FERNÁNDEZ BARCIA